Nuwe voorsitter vir Moyane-verhoor aangestel | Maroela Media
"Die besluit volg ná mnr. Moyane besware geopper het oor regter Kate O'Regan, wat aanvanklik as voorsittende beampte aangestel is, se bande met Corruption Watch, waarvan sy 'n raadslid is," het Khusela Diko, die president se woordvoerder, gesê.
"Terwyl die president seker is dat regter O'Regan die saak objektief sou beoordeel, het hy nogtans besluit dit is belangrik om enige moontlike opvatting van vooroordeel te verwyder."
Die president het O'Regan bedank wat haar vir dié openbare diens beskikbaar gestel het.
Ramaphosa het Azhar Bham SC as die nuwe voorsittende beampte vir die dissiplinêre ondersoek aangestel.
Moyane is in Mei geskors nadat hy geweier het om te voldoen aan die president se versoek om te bedank. Ramaphosa se kantoor het in daardie stadium aangedui dissiplinêre stappe sal volg "om die geloofwaardigheid van die inkomstediens te herstel".
Die dissiplinêre ondersoek hou verband met beweerde onsuksesvolle leierskap en organisatoriese foute.
Die presidensie het vroeër gesê aanklagte is vroeg in Mei teen Moyane aanhangig gemaak en hou verband met beweerde wangedrag in oortreding van sy pligte en verantwoordelikhede kragtens die Wet op die Suid-Afrikaanse Inkomstediens, die Wet op Openbare Finansiële Bestuur en die SAID se gedragskode.
Die presidensie het gesê 'n kommissie van ondersoek sal ook van stapel gestuur word om administratiewe belastingkwessies soos BTW-terugbetalings en inkomstetekorte oor die afgelope twee boekjare te ondersoek.
Shaim, arme Kate O'Regan was toe TE WIT! Ons werk weer op Kwotas en nie Meriete nie. Skaam julle sies, dis so n afkykerigge houding.
Lekker man… lekker. Jy hou nie van wie jou moet blootstel vir wie en wat jy is nie, en moan daaroor by jou pel CR…. en TADDAAAAA…. jy kry jou sin.